b'\n_START_ARTICLE_\nSuomen alle 20-vuotiaiden koripallomaajoukkue\n_START_PARAGRAPH_\nSuomen alle 20-vuotiaiden miesten koripallomaajoukkue edustaa Suomea koripallon alle 20-vuotiaiden miesten maaotteluissa. Vuonna 2016 joukkueen p\xc3\xa4\xc3\xa4valmentaja oli Anton Mirolybov.\n_START_SECTION_\nHistoria\n_START_PARAGRAPH_\nEnnen vuotta 2015 joukkue ei ollut pelannut A-divisioonassa vaan karsiutui karsintakierroksilla tai pelasi B-divisioonassa. Vuonna 2015 joukkue voitti ensimm\xc3\xa4isen\xc3\xa4 Suomen nuorten koripallomaajoukkueena B-divisioonan ja nousi A-divisioonaan. Joukkueessa pelasivat tuolloin muun muassa turnauksen arvokkaimmaksi pelaajaksi nimetty Anton Odabasi, t\xc3\xa4hdist\xc3\xb6viisikkoon nimetty Alexander Madsen ja sy\xc3\xb6tt\xc3\xb6kuningas Tuomas Hirvonen._NEWLINE_Vuoden 2016 EM-turnaus j\xc3\xa4rjestettiin Suomessa. Suomi voitti alkulohkossaan monituhatp\xc3\xa4isen yleis\xc3\xb6n edess\xc3\xa4 lajin suurmaat Ranskan ja Espanjan, joista j\xc3\xa4lkimm\xc3\xa4inen voitti EM-kultaa. Sijoitusotteluissa Suomi kuitenkin h\xc3\xa4visi ratkaisseet ottelut ja putosi B-divisioonaan. Suomen paras pelaaja turnauksessa oli my\xc3\xb6s sen t\xc3\xa4hdist\xc3\xb6viisikkoon valittu ja korikuninkuuden voittanut Lauri Markkanen._NEWLINE_Pohjoismaiden mestaruuskilpailuissa Suomi on ylt\xc3\xa4nyt mitalisijoille useampaan otteeseen._NEWLINE_Alle 20-vuotiaiden, ja kaikkien Suomen maajoukkueiden, yksitt\xc3\xa4isen ottelun piste-enn\xc3\xa4tys syntyi vuonna 2013, kun Topias Palmi heitti B-divisioonan ottelussa Luxemburgia vastaan 60 pistett\xc3\xa4.'